Dr Sidi Abdel Assar    Dr Sidi Abdel Assar vo el Hama  het mal am Morge früeh no im Pyjama  ir Strass vor der Moschee  zwöi schöni Auge gseh  das isch dr Afang worde vo sym Drama    S'isch d'Tochter gsy vom Mohamed Mustafa  Dr Abdel Assar het nümm chönne schlafa  bis är bim Mohamed  um d'Hand aghalte het  und gseit i  biete hundertfüfzig Schaf a    Dr Mohamed het gantwortet: Bi Allah  es freut mi das my Tochter dir het gfalla  doch wärt isch si, mi Seel  zweuhundertzwänzg Kamel  und drunder chan i dir se uf ke Fall la.    Da het der Abdel Assar gseit: o Sidi  uf so ne tüüre Handel gang i nid y  isch furt, het gly druf scho  e Billigeri gno  wo ned so schön isch gsy derfür e Gschydi    Doch wenn es Nacht wird über der Sahara  luegt är der Mond am  Hemmel hell und klar a  und truuret hie und da  de schöne Auge na  und tänkt: hätt i doch früecher afa spara.